**মুক্তির মোহ   
 বেবী রাণী রায়**

মুক্তি চাই, মুক্তি চাই  
কে দেবে মুক্তি?  
প্রাণের বিনিময়ে ভাই  
কার আছে এ শক্তি?  
মুক্তির মোহে জীবন বলিদান  
পৃথিবীতে নেই এমন কীর্তিমান  
রয়েছি আমরাই! আমরা বাঙালি জাতি।

মায়ের মুখের সজল হাসি  
কবেই যেন হয়েছে ফাঁসি!  
স্বাধীনতার মোহন সুখের তরে  
জ্বলল আগুন বুকের পরে  
নিজের পাওনা মিটিয়ে নেব  
প্রাণ নিলেও তবু দেব  
দেব আমরাই! আমরা বাঙালি জাতি।

পশু ওরা, শকুন ওরা  
ওরা মোদের অরি,  
ওরাই থেমে রেখেছিল  
স্বাধীনতার সুখের ঘড়ি।  
ভাঙব ওদের পাপের অসি  
আসবে এবার, আলোর তরি।  
আনব আমরাই! আমরা বাঙালি জাতি।

শুকনো হলো মেহেদি পাতা  
প্রেমিকার ভেজা কাজল রেখা,  
উপেক্ষা করে এগিয়ে গেল  
তাইতো নয়ন শহীদ হলো  
শীতল হলো বুকের জ্বালা  
সবুজের পাতায় আকঁল রক্তের আলপনা।  
এঁকেছি আমরাই! আমরা বাঙালি জাতি।